**Fleksibel fortrådning af nødbelysning**

Med en bredde på kun 5,2 mm giver Phoenix Contacts kompakte tre-etages rækkeklemmer PTB 2,5 en meget høj fleksibilitet ved fortrådning af nødbelysningsanlæg. I erhvervsbygninger anvendes standard belysningen også ofte som nødbelysning, hvilket giver en stor fleksibilitet ved for eksempel ændring af bygningens anvendelse.

Et belysningsarmatur kan tilsluttes i blot to tre-etages PTB 2,5-klemmer, hvilket reducerer pladskravet med op til 50%. To broskakter pr. etage gør det muligt at sløjfe DALI-bussen (DALI (Digital Addressable Lighting Interface) ved at anvende overspringende broforbindelser. Derudover er det muligt at forbinde de specificerede lampers potentiale til nødbelysningen. Da broskakterne er placeret på styretavlens interne side, er det muligt til enhver tid at udvælge lamperne uden ret meget fortrådningsarbejde.

Lampernes potentialer kan afsikres ved 250 V ved at anvende 10 A 5x20 mm sikringer. Ved skiftevis montering kan sikringsstikkene monteres i den universelle skillezone i de kun 5,2 mm brede tre-etages rækkeklemmer. Gennemføringsklemmer og knivskilleklemmer med samme kontur udvider udvalget af potentielle applikationer.

For yderligere information kontakt Product Manager Henning O. Lippert, hlippert@phoenixcontact.dk.